Jeg vil gjerne stille følgende spørsmål til finansministeren: «Diabetes er en alvorlig kronisk sykdom. I Lignings-ABC står det at personer med diabetes skal «sannsynliggjøre» sine utgifter, mens ligningskontorene nå krever at personer med diabetes skal «dokumentere» sine utgifter. Hvem som får fradrag ved diabetes, er i dag fullstendig vilkårlig, avhengig av det enkelte ligningskontor, noen ganger også av saksbehandler. Hva kan statsråden gjøre for å rydde opp i det urettferdige særfradragsrotet for diabetikere?»